Den Nord-Cimbriske Tilskuer, 1826-12-26
Udenlandsk. Engeland. Der skrives fra London under 12te December: i Gaar blev et vigtigt kongel. Budskab til Over- og Underhuset indleveret af : Grev Bathurst og Hr. Canning. Hs. Majestæt underretter deri Underhuset om, at Prindsesse Regentinden af Portugal, paa det Jndstændigste har anmodet Høisamme om, paa Grund af det mellem Hs. Majestæt og den portugisiske Kron herskende Forpligtelser og Venskab, at yde Hende Hjælp mod en fjendtlig Aggression fra Spaniens Side. Hs. Majestæt har i Forening med Hans Majestæt Kongen af Frankerig gjort Alt ved Forestillinger til det spanske Hof for at forhindre dette og har desangaaende fra Hs. katholske Majestæt erholdt gjentagne Forsikkringer; men har med inderlig Fortrydelse erfaret, at et Jndfald i Portugal, der var aftalt i Spanien og udført, midt for Øinene af spanske Embedsmænd, er bevirket ved nogle fra Portugal til Spanien flygtede Regimenter, hvilke den spanske Regjering gientagne Gange høitidelig havde lovet at afvæbne og adsprede; Hs. Majestæt er derfor aldeles og fuldkommen overbeviist om, at det troe Underhuus af Hjertet giver dets Stemme og Understøttelse til den troe Opfyldelse af Tractaterne og til at beskytte Storbrittanniens ældste Bundsforvante, Kongeriget Portugals Frihed og Uafhængighed mod fremmede Anfald. En Takke Addresse til Kongen i denne Anledning, er den samme Aften eensstemmig bleven antagen af begge Huse, som der lægge deres fuldkomne Tilfredshed for Dagen med den af Kongen fattede Beslutning. J den Tale Hr. Canning samme Dag har holdt i denne Anledning i Parlamentet, siger han blandt Andet: bestemte Efterretninger om at der i Portugal var nogen Fare paa Færde, indløb først i Fredags, Regjeringen fattede sin Beslutning i Løverdags, Mandag blev den Parlamentet forelagt, og i denne Time, jeg taler her, ere Tropperne allerede paa Marschen. Den portugisiske Regjerings Beslutning har ogsaa vunden Kammernes og de Cortes bifald i Lissabon, alle Medlemmer have reist sig fra deres Sæder og erklæret at de endog vare villige til personlig Tjeneste. - De portugisiske Rebeller ere blevne bevæbnede og understøtte. de i Spanien, hvem der ville lade sig underkjøbe er lokket over fra Portugal, ville det derfor ikke være urimeligt at paastaae, at Anfaldet ikke var fra Udlandet?" Han slutter saaledes: "Aldrig vil en brittisk Minister blande sig i et Folks indre Anliggender: men aldrig vil heller Engeland tillade at Portugal staaer under en anden Magt. Lad Spanien forblive under sit Aag, men det maae ikke lægge Planer til Jndfald i andre Lande! Jeg maae lade Frankerig vederfares den Ret, det har ingen Bestræbelser sparet for at gjøre Spanien Forestillinger, men forgjeves. Engeland ønsker Fred formedelst den i Europa herskende Aand skjøndt det i denne Henseende intet har at frygte, dets Frygt for Krigen grunder sig paa de frygtelige Følger det indseer der vil opstaae af Kampen mellem Folkenes forskjellige Meninger og Lidenskaber, den helligste Pligt opfordrer nu Engeland til at staae sine Allierede bie. Det planter sin Fane i Portugal, og ingen fremmed Fiende skal kunne bøie den!" - Den største Virksomhed hersker i alle Regjerings=Contoirer formedelst Troppers hurtige. Forsendelse til Portugal. Disse Troppers Antal skal for det Første bestaae af 5000 Mand, hvoriblandt 4 Rytter-Eskadroner, til Tegn paa at det ikke blot er til Garnisons-Tjeneste. Garde Grenadeer-Regimentets 11te Battaillon indskiber sig i Morgen. Flere Regimenter skulle ufortøvet indskibes, 2 Regimenter afgaae fra Cork i Jrland og 2 fra Gibraltar. Sir W. Clinton skal have Befaling over det Hele. General Quiroga og 100 spanske og italienske Flygtninge have tilbudet sig at fægte under de portugisiske Faner. - Rygtet gik paa Børsen at der var gjort det franske Hof Forestillinger imod, at det i dette kritiske Øieblik havde fordoblet Besætningen i Cadix, men man havde erholdt et undvigende Svar. Der synes ikke længere at kunne næres nogen Tvivl om at en afgjørende og alvorlig Krig med Spanien er besluttet, i Overhuset have Lord Holland, Hertugen af Wellingion og Marq. v. Landsdown talet i denne Anledning.